4 ሚሊዮን ዓመት እድሜ ያለው የፈረስ ቅሪተ አካል በኢትዮጵያ ተገኘ
 ተመራማሪዎች በኢትዮጵያ ውስጥ የ4 ሚሊዮን ዓመት ዕድሜ ያለው የፈረስ ቅሪተ አካል አገኙ።የሳይንሳዊ መጠሪያ ስሙንም ዩራይጋናቶሂፐስ ዎልደገብሪየሊ ብለውታል።በአፋር ክልል ጎና በሚባል ቦታ የተገኘው ይህ ቅሪተ አካል  አርዲቲፒከስ ራሚደስ ወይም የአርዲ  ዘመን ምን አይነት እንስሳዎች ይኖሩ እንደነበር ጥሩ አመላካች ነው ተብሏል።በሳርና በዛፍ በተሸፈነ አካባቢ  ውስጥ ይኖር ነበር የተባለው ይህ ጥንታዊ የፈረስ ዝርያ ባለ ሶስት ሾህና ሲሆን፥ አካሉ  ከሜዳ አህያ አነስ ይላል።በኬዝ ዌስተርን ሪሰርቭ የህክምና ትምህርት ቤት የአናቶሚ ፕሮፌሰር በሆኑት ስኮት ሲምሰን የተገኘው ቅሪተ አካል በፈረሶች የልውጠት ጥናት ውስጥ ያለውን ክፍተት በሞምላት በፈረሶች አመጣጥ ላይ የነበረውን እንቆቅልሽንም ይፈታ ተብሏል።የተገኘው የፈረስ የቅሪተ አካል መዋቅር አሁን ካለው የሜዳ አህያ ጋር ተመሳስሎሽ ያለው ሲሆን፥ አሯሯጡም ከሜዳ አህያ ጋር የተቀራረበ መሆኑን ነው ተመራማሪዎቹ የተናገሩት። (www.redorbit.com)